Boek: Die geïllustreerde Bybelhandboek | Maroela Media
J. Daniel Hays en J. Scott Duvall
Die wêreld van die Bybel lyk dikwels vir moderne lesers vaag en vreemd. Die geïllustreerde Bybel-handboek bied aan lesers ’n volledige prentjie van die leefwêreld van die Bybel. Dit gee nie net feite nie, maar ontsluit ’n lewendige wêreld vol konteks, geskiedenis en interessanthede.
Die geïllustreerde Bybelhandboek bied die nuutste Bybelnavorsing in ’n formaat wat maklik lees-baar en verstaanbaar is. Die Bybel word boek vir boek ontsluit met honderde volkleur-illustrasies, kaarte en foto’s. Daar is meer as 100 indiepte-artikels oor ’n verskeidenheid Bybelse onderwerpe. Lesers sal ontdek hoe elke deel van die Bybel by die res van die Bybel inpas en dit toelig.
J. Daniel Hays (PhD, Southwestern Baptist Theological Seminary) is die dekaan van die Pruet School of Christian Studies en dosent in Bybelkunde aan die Ouachita Baptist University, Arkadelphia, Arkansas. Hy is die skrywer of medeskrywer van talle artikels en boeke.
J. Scott Duvall (PhD, Southwestern Baptist Theological Seminary) is voorsitter van die Departement Bybelkunde en J.C. & Mae Fuller-dosent in Bybelkunde aan die Ouachita Baptist University, Arkadelphia, Arkansas. Hy is ook medeleraar van die Fellowship Church, Arkadelphia, Arkansas. Hy is die skrywer of medeskrywer van talle artikels en boeke.
Boek: Die donker geheim